Evelyn Anthony

Evelyn Anthony (o.s. Evelyn Bridget Patricia Stephens, oik. Evelyn Ward-Thomas, 3. heinäkuuta 1926 – 25. syyskuuta 2018) oli brittiläinen kirjailija. Hän on kirjoittanut lähinnä romantiikkaa ja vakoiluaiheita sisältäviä romaaneja. Hänen tuotantoonsa kuuluu noin 50 teosta, joista kymmenkunta on suomennettu.

Evelyn Anthony syntyi varakkaan laivastoupseerin Henry Stephensin tyttäreksi. Hän alkoi 1940-luvulla kirjoittaa novelleja naistenlehtiin, ja hänen esikoisromaaninsa Rebel Princess (1953) perustui löyhästi Katariina Suuren elämään. Hän kirjoitti uransa alussa muitakin historian tunnetuista naishahmoista kertovia kirjoja, kunnes vaihtoi tyyliä 1960-luvulla naisille suunnattuihin vakoilutrillereihin, joihin hän sai ideoita tiedustelupiireissä sodan aikana toimineelta isältään. 1950-luvun keskivaiheilla hän avioitui kaivosalan yritysjohtajan Michael Ward-Thomasin kanssa, ja he saivat kuusi lasta.

Evelyn Anthonyn romaaniin The Tamarind Seed perustuu Blake Edwardsin ohjaama vakoiludraamaelokuva Romantiikan siemen (1974), jonka pääosia näyttelevät Julie Andrews ja Omar Sharif. 

Suomennetut teokset
 Hakaristin varjo (Voices of the Wind); suom. Mia Paakkanen, Gummerus, 1960
 Miehittäjän mahti (The Occupying Power), suom. R. Terhomaa. Weilin + Göös, 1974 
 Kenraalin perintö (The Poellenberg Inheritance); suom. Irmeli Sallamo, Weilin + Göös, 1975 
 Persialaiset lunnaat (The Persian Ransom); suom. Irmeli Sallamo, Weilin + Göös, 1977 
 Kohtaaminen Firenzessä (The Malaspiga Exit), suom. Matti Kannosto, Weilin + Göös, 1976 
 Hopeahaukka (Silver Falcon); suom. Irmeli Sallamo, Weilin + Göös 1978 
 Jaltan uhrit (The Return); suom. Anja Haglund, Weilin + Göös, 1979 
 Noidankehä (The Legend); suom. Irmeli Sallamo, Weilin + Göös, 1980 
 Panttivangit (The Defector); suom. Irmeli Sallamo, Weilin + Göös, 1982 
 Kuoleman bulevardi (The Avenue of the Dead); suom. Irmeli Sallamo, Weilin + Göös, 1983 
 Irlantilainen veri (No Enemy But Time); suom. Mia Paakkanen, Gummerus, 1990 
 Pahan varjo (The Scarlet Thread); suomentanut Ilkka Rekiaro, Gummerus, 1990 
 Kohtalokas paljastus (The Exposure); suomentanut Marja Helanen-Ahtola, Gummerus, 1995 
 Salamurhaaja (The assassin); suom. Mirja Itkonen, Jyväskylä; Helsinki: Gummerus 1991 

 Lähteet 

Luokka:Englantilaiset kirjailijat
Luokka:Vuonna 1926 syntyneet
Luokka:Vuonna 2018 kuolleet